Gácsér Ilona Hajnóczy Péternek
Gácsér Ilona, képeslapok borítékban, levél, távirat, HP00258
Ilona Gácsér, postcard in envelope, letter, telegram, HP00258
A Szegedi Hajnóczy Péter Hagyatékgondozó Műhely ezeket a dokumentumokat nem látta el önálló jelzettel.
Szent-Iványi István édesanyja; Kerekes Gáspárné Ilona; Ilona
Gácsér Ilona (Szent-Iványi István édesanyja) kék tollal írt kéziratos karácsonyi képeslapja borítékban. A karácsonyi üdvözlethez a szerző mellékelte Huszti János lelkész gépiratos meghívóját gyülekezeti karácsonyra és istentiszteletre. A meghívón Huszti János kék tollal írt kéziratos szignója. A képeslapon nincs pontos dátum, az 1979. december 18-i dátum a gépiraton található.
Egy példány távirat Gácsér Ilonától Hajnóczy Péternek. Tárgya: invitálás szeptember hónapra. A fenti dátum a bélyegzőn szereplő adat.
Gácsér Ilona kék tollal írt kéziratos képeslapja Hajnóczy Péternek 1980 karácsonyán. Szerzői keltezés nincs, a pontos dátum olvashatatlan a postai bélyegzőn. A fennmaradt borítékon kék és piros tollal írt autográf feljegyzések olvashatók Hajnóczy Pétertől. A képeslapon téli táj. Winter Snow by Markku Sirén, Finland. Design contributed to benefit the United Nations Children's Fund (UNICEF).
Kerekes Gáspárné Ilona (Gácsér Ilona) kék tollal írt kéziratos levele Hajnóczy Péternek egy példányban, a hozzá tartozó borítékkal. Tárgy: gratuláció antológiában megjelent novellához.